Intel

Historie

Intel ble grunnlagt i Mountain View, California i USA av Robert  Noyce og Gordon Moore, to av "de svikefulle åtte" ("Traitorous eight") som forlot Shockley Semiconductor Laboratory i 1957. "De svikefulle åtte" grunnla Fairchild Semiconductor i 1957, der Grove ble ansatt i 1963. De tre forlot Fairchild Semiconductors da de følte seg bedratt av sine eiere. En annen ansatt hos Fairchild, Jerry Sanders grunnla AMD i 1969 , og en tenåring i nærmiljøet som Noyce veiledet, Steve Jobs, grunnla i 1976 Apple.
Intels første produkter var skiftregistre og RAM-brikker og på 70-tallet ble de ledende på SRAM- og DRAM-type minnebrikker. Intel 
laget sin første kommersielle microchip Intel 4004 i 1971 og deretter Intel 8008 og i 1974 Intel 8080. I 1979 kom x86-arkitekturen med Intel 8086 som IBM tok i bruk. På 80-tallet overtok japanske produsenter minne-markedet, men økt popularitet for IBMs "personlige datamaskin" overbeviste Moore om at fremtiden lå i mikroprosessorer. Da Intel 386 kom valgte Intel å ikke lisensiere designet til andre produsenter, og AMD, som Intel fram til da hadde samarbeidet med, saksøkte dem, og Intel måtte i 1991 betale erstatning. Markedet vokste raskt på 80-tallet og Intel vokste raskt. Intel 486 kom i 1989, mens neste generasjon x86, som kom i 1993 ble kalt Pentium. Moore overlot direktør-jobben til Grove i 1987.
Etter 2000 sprakk dot-com boblen, falt etterspørselen noe, bl.a. fordi AMD hadde blitt en reell konkurrent. Selskapets direktør fra 1998 til 2005, Craig Barret, hadde forsøkt å spre risikoen ved å satse på andre markeder en mikroprosessorer, uten videre suksess.
I 2005 overtok Paul Otellini, som i 2006 endret navnestretegi for Intels prosessorer, droppet Pentium-navnet og kalte prosessorene Celeron, Core i3, Core i5 og Core i7.
I 2010 startet en strategi med oppkjøp, og selskaper som McAfee, Infineon Technologies og, etter hvert, Altera ble kjøpt.
Brian Krzanich overtok som daglig leder i mai 2013, etter at Otellini pensjonerte seg.
I 2016 reduserte selskapet antall ansatte med 12000 etter å ikke ha lykkes like godt på mobilmarkedet som på PC-markedet.

Etymologi

Intel er et sammentrukket ord av de engelske ordene integrated og electronics.

Produkter og markedshistorie

Intels tidligste produkter inkluderte forskjellige typer minne, som DRAM, SRAM og ROM, men tidlig på 80-tallet kom Intel under trykk fra produsenter i Japan, som kunne minne med samme kvalitet som Intel for en lavere pris. Dermed skiftet Intel fokuset sitt til mikroprosessorer. Dette kulminerte etterhvert i at Intel 8086-prosessoren ble produsert og ble starten på Intels mest suksessfulle prosessorlinje.
Intels mest brukte prosessor i forbrukermarkedet er "Intel Core"-serien.  Denne serien består av Core i3, Core i5 og Core i7.
Det er også produsert en Core i9 som er langt mindre vanlig, da den er langt dyrerer enn andre prosessoren i "Intel Core"-serien. Disse benytter også en annen "socket", som vil si at de bare er kompatibel med et fåtall hovedkort.
"Intel Core"-prosessorene er i tillegg nummerert med generasjons-nummer, serienummer, og en bokstav som forteller noe om egenskapene til prosessoren.
Eksempel: Intel Core i7-6700K. Her forteller "i7" hvilken under-serie prosessoren tilhører. "6" forteller oss at prosessoren er fra sjette prosessor-generasjon. "700" er serienummer. "K" forteller at prosessoren kan bli overklokket. En "U" ville indikert at prosessoren er laget for strømsparing (typisk brukt i laptop), mens en "G" hadde indikert innebygd grafikk egenskaper.
For hver generasjon intel lanserer døper de også arkitekturen prosessorene benytter for et unikt navn. Dette navnet er likt på i3, i5 og i7 of hver generasjon. Det vil si at en i3 og en i7 vil ha samme navn på arkitekturen så lenge de tilhører samme generasjon.
Sjette (6) generasjon i "Intel Core"-serien heter Skylake. Syvende (7) generasjon heter Kabylake. Åttende (8) generasjon  heter Coffeelake.
Per 20.09.2018 er åttende generasjonen den nyeste tilgjengelig på markedet, men en niende generasjon er bekreftet av intel, uten at en lanserings-dato er satt. Trolig kommer denne på markedet tidlig 2019.